CELEX: 62014CN0590
Language: bg
Date: 2014-12-18 00:00:00
Title: Дело C-590/14 P: Жалба, подадена на 18 декември 2014 г. от Dimosia Epicheirisi Ilektrismou AE (DEI) срещу решението, постановено от Общия съд (четвърти състав) на 8 октомври 2014 г. по дело T-542/11, Alouminion/Комисия

23.2.2015   
            
            
               BG
            
            
               Официален вестник на Европейския съюз
            
            
               C 65/26
            
         Жалба, подадена на 18 декември 2014 г. от Dimosia Epicheirisi Ilektrismou AE (DEI) срещу решението, постановено от Общия съд (четвърти състав) на 8 октомври 2014 г. по дело T-542/11, Alouminion/Комисия
   (Дело C-590/14 P)
   (2015/C 065/36)
   Език на производството: гръцки
   
      Страни
   
   
      Жалбоподател: Dimosia Epicheirisi Ilektrismou AE (DEI) (представители: E. Bourtzalas, E. Salakà, Ch. Synodinos, Ch. Tagaras и A. Oikonomou, адвокати)
   
      Други страни в производството: Alouminion AE, Европейска комисия
   
      Искания на жалбоподателя
   
   
               —
            
            
               Да уважи жалбата;
            
         
               —
            
            
               Да отмени обжалваното решение;
            
         
               —
            
            
               Да осъди ответника да заплати изцяло съдебните разноски, направени както в първоинстанционното производство, така и при обжалването.
            
         
      Основания и основни доводи
   
   Според жалбоподателя обжалваното решение трябва да бъде отменено на следните основания:
   
               1.
            
            
               Грешки при прилагането на правото във връзка с тълкуването на член 108, параграф 3 ДФЕС и на член 1, букви б) и в) от Регламент № 659/99, доколкото е постановено, че продължаването на помощите само по себе си не представлява нова помощ, а възприемането на тази квалификация изисква съществено изменение на помощта.
            
         
               2.
            
            
               Грешки при прилагането на правото, очевидна грешка в преценката и изопачаване на фактическите обстоятелства, що се отнася до твърдението, че приложимостта на преференциалната тарифа през въпросния период представлява продължаване на съществуваща помощ.
            
         
               3.
            
            
               Очевидни грешки при прилагането на правото и оценката на фактическите обстоятелства и очевидна грешка в преценката, що се отнася до твърдението, че законното и договорното основание на помощта остава неизменно.
            
         
               4.
            
            
               Нарушение на задължението за мотивиране, доколкото обжалваното решение не изяснява дали условията, за да се квалифицира дадена помощ като новаa трябва да са изпълнени кумулативно и дали квалификацията на дадена помощ като нова предполага законодателна намеса.
            
         
               5.
            
            
               Нарушение на задължението на Общия съд да се произнесе по изтъкнатите пред него релевантни доводи и нарушение на задължението за мотивиране.